Foto: Mark Schiefelbein/Associated Press Facebook shu hafta oxirlarida Xitoyning Huawei kompaniyasi bilan ijtimoiy tarmoq foydalanuvchilari shaxsiy ma’lumotlariga kirish bo‘yicha kelishuvni bekor qiladi. Bu haqda The New York Times manbalarga asosan xabar bermoqda. Huawei bilan bitim 2010 yilda imzolangan. Biroq, bu kompaniya milliy xavfsizlikka tahdid uyg‘otuvchi korxonalar ro‘yxatiga kiritildi, sababi Xitoy hukumati bilan qalin hamkorlik qiladi. Huawei’dan tashqari, Facebook Xitoyning yana kamida uchta kompaniyasi: Lenovo, Oppo va TCL bilan shaxsiy ma’lumotlardan foydalanish bo‘yicha kelishuvga erishgan. Shu bilan birga, ijtimoiy tarmoq vakillarining ma’lum qilishicha, ular Huawei bilan bo‘lishgan ma’lumot kompaniya serverlarida emas, balki foydalanuvchilar telefonida qolgan.